Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 31/15/5505	Liptovský Mikuláš, 26.6.2015
EEČ : 2-39-201-2015

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1, odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 17 005,36 € 
b.	Peňažná suma určená na všeobecne prospešné účely: 200,00 € 
c.	Konkrétny adresát peňažnej sumy určenej na všeobecne prospešné účely: Hokejové talenty Liptova,n.o. Nábrežie A.Stodolu 1808/60, 031 01 XXXXX, IČO: 45736472 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou ORP-474/2-VYS-LM-2014.
23.09.2013 v XXXXX (Česká republika) po predchádzajúcej telefonickej dohode s cieľom získať neoprávnený majetkový prospech sa stretol s XXXXX XXXXX nar. XXXXX, bytom XXXXX XXXXX XXXXX XXXXX XXXXX a to v priestoroch bar Tipgames v AFI Palace, Masarikovo náměstí 2799, kde mu ponúkol na predaj strieborný granulát, o ktorý prejavil XXXXX záujem a dohodli sa na nasledujúcej schôdzke, ktorá sa konala 24.09.2013 približne o 20. hodien v priestoroch rýchleho občerstvenia McDonald na tř.Míru 420 v Pardubiciach, na ktorej XXXXX odovzdal XXXXX XXXXX dve zapečatené vrecia s tým, že sa v nich nachádza strieborný granulát, za ktoré mu XXXXX uhradil v hotovosti 431 000,-Kč ( 16 619,75,-€) a uhradil mu čiastku 10000,-Kč ( 385,61,-€) ako zálohu na ďalší obchod, pričom uvedené vrecia obsahovali len kus kladiva, kamene a farebnú drť, čím XXXXX XXXXX spôsobil škodu v celkovej výške 441 000,-Kč ( 17 005,36,-€) 

Odôvodnenie: 
     Uznesením vyšetrovateľa odboru kriminálnej polície OR PZ Lipt.Mikuláš sp.zn. ORP 474/2-VYS-LM-2014 bolo XXXXX vznesené obvinenie pre prečin podvodu podľa § 221 ods.1, 2  Tr. zákona na tom skutkovom základe, ako je to uvedené vo výrokovej časti tohto uznesenia.

           Preskúmaním príslušného spisového materiálu som zistil, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, 
ktorého horná hranica neprevyšuje hranicu stanovenú v ustanovení § 220 ods. l Tr. por.
	 Obvinený a poškodený uzavreli pred probačným a mediačným úradníkom Okresného súdu v Lipt. Mikuláši dňa 25.05.2015 dohodu o zmieri, podľa ktorej si zástupca poškodenej strany neuplatňuje nárok na náhradu škody, nakoľko škoda vo výške 17 005,36,-€ bola obvineným uhradená.
          Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.
	Dňa 24.06.2015 obvinený zložil na účet prokuratúry peňažnú sumu na všeobecne prospešné účely vo výške 200,-€, určenú podľa dohody o zmieri v polovici pre Hokejové talenty Liptova,n.o. Nábrežie A.Stodolu 1808/60, 031 01 XXXXX, IČO: 45736472 a vo zvyšku na peňažnú pomoc obetiam trestnej činnosti. Táto suma je primeraná závažnosti spáchaného trestného činu.
	Obvinený a poškodený s týmto spôsobom vybavenia veci vyslovili súhlas. 
          Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
     Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Pavel Sochor
prokurátor